Maksimiliāns I Hābsburgs (Meksika)

Maksimiliāns I (), pilnā vārdā Ferdinands Maksimiliāns Jozefs fon Hābsburgs (; dzimis , miris ), bija Meksikas imperators no 1864. gada līdz savai nāvei.

 Dzīvesgājums 

Dzimis Vīnē. Nākamā Austroungārijas imperatora Franča Jozefa I jaunākais brālis. 1854. gadā kļuva par Austrijas kara flotes komandieri. No 1857. līdz 1859. gadam — Lombardijas-Venēcijas vicekaralis. Maksimiliāna politika bija visai  liberāla, tāpēc imperators Francis Jozefs I atcēla viņu no amata. Īsi pēc tam Austrija zaudēja lielu daļu no tās īpašumiem Itālijā, bet Maksimiliāns apmetās Miramares pilī pie Triestes.

1863. gadā Maksimiliāns piekrita kļūt par Meksikas imperatoru. Viņu atbalstīja Meksikas monarhisti un Francijas Otrās impērijas imperators Napoleons III, kura karaspēks bija izvērsis Francijas intervenci Meksikā. 1864. gada 21. maijā jaunais imperators no Triestes ieradās Meksikā. Republikāņi Benito Huaresa vadībā neatzina imperatora varu. Republikāņus atbalstīja arī ASV, sevišķi pēc pilsoņu kara beigām. Pretēji saviem atbalstītājiem, Maksimiliāns I ieviesa valstī vairākas liberālas reformas. 1866. gadā franču karaspēks pameta Meksiku, tomēr imperators atteicās dezertēt. 1867. gada 16. maijā Maksimiliānu I sagūstīja republikāņi, un 19. jūnijā viņš tika sodīts ar nāvi.

 Ārējās saites 

Maksimiliāna memuāru "Recollections of my life" 1. sējums (1868) 
Maksimiliāna memuāru "Recollections of my life" 2. sējums (1868) 
Maksimiliāna memuāru "Recollections of my life" 3. sējums (1868) 
casa imperial , 

Kategorija:1832. gadā dzimušie
Kategorija:1867. gadā mirušie
Kategorija:Meksikas monarhi
Kategorija:Hābsburgu dinastija
Kategorija:Nogalinātie monarhi
Kategorija:Vīnē dzimušie